Document ID: 32005D0413

KOMISJONI OTSUS,
30. mai 2005,
millega muudetakse otsuseid 2004/696/EÜ ja 2004/863/EÜ ühenduse rahalise toetuse kohta TSEde likvideerimise ja seire programmidele 2005. aastal
(teatavaks tehtud numbri K(2005) 1550 all)
(2005/413/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikli 24 lõikeid 5 ja 6,
ning arvestades järgmist:
(1)
Komisjoni 14. oktoobri 2004. aasta otsuses 2004/696/EÜ ühenduselt 2005. aastal rahalist toetust saavate teatavate TSEde likvideerimise ja seire programmide loetelu kohta (2) on esitatud selliste programmide loetelu ning igale programmile antava toetuse määr ja summa.
(2)
Komisjoni 30. novembri 2004. aasta otsus 2004/863/EÜ, millega kiidetakse heaks teatavate liikmesriikide transmissiivsete spongioossete entsefalopaatiate likvideerimise ja seire programmid ning määratakse kindlaks ühenduse rahaline toetus. (3)
(3)
28. jaanuaril 2005 kinnitas ühenduse ekspertide rühm, mida juhtis ühenduse TSEde referentlaboratoorium, veiste spongioosse entsefalopaatia (BSE) tuvastamist Prantsusmaal tapetud kitsel. See oli esimene BSE juhtum looduslikes tingimustes peetaval väikesel mäletsejalisel.
(4)
Euroopa Toiduohutusameti (EFSA) bioloogiliste ohtude teaduskomisjon rõhutas 28. jaanuari 2005. aasta avalduses, et Prantsusmaal kitsega seotud BSE-nakkuse üksikjuhtumi olulisust tuleb veel hinnata. EFSA märkis, et sellisel hindamisel on olulised kitsede TSEde tihendatud seire tulemused.
(5)
Vastuseks sellele avaldusele võeti Euroopa Parlamendi ja nõukogu 22. mai 2001. aasta määrusega (EÜ) nr 999/2001 (millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad), (4) mida on muudetud komisjoni määrusega (EÜ) nr 214/2005, (5) kasutusele uus kitsedega seotud TSEde seire programm alates 11. veebruarist 2005. Kõnealuse uue seireprogrammi alusel suurendati oluliselt nende tervete tapaloomade ja põllumajandusettevõttes surnud kitsede arvu, kellelt tuleb proove võtta.
(6)
Arvestades kitseliha sektori eripärasid ja üle 18 kuu vanuste kitsede madalat tapaväärtust ning pidades silmas tihendatud seire tõhusa rakendamise olulisust kitsedega seotud BSE esinemise hindamisel, on asjakohane suurendada summat, mida ühendus liikmesriikidele ühe testi kohta hüvitab, nii et maksimumsumma kitse kiirtestimise kohta oleks 30 eurot.
(7)
Lisaks sellele sätestatakse määruses (EÜ) nr 999/2001, mida on muudetud nõukogu määrusega (EÜ) nr 36/2005, (6) alates 14. jaanuarist 2005, kohaldatav kohustuslik ja süstemaatiline eristav testimine, et kõikidel lammaste ja kitsede puhul tuvastatud TSE juhtudel oleks võimalik eristada BSEd skreipist. Kõnealust meedet tuleks pidada liikmesriikide TSE seire ja likvideerimise programmidele antava ühenduse rahalise toetuse kõlbulikuks.
(8)
Pidades silmas, kui oluline on hinnata väikestel mäletsejalistel BSE esinemist seoses inimeste ja loomade tervise alaste ühenduse eesmärkide saavutamisega, on asjakohane hüvitada 100 % kuludest, mida liikmesriigid maksavad BSE skreipist eristamiseks läbiviidavate esmaste molekulaaranalüüside eest.
(9)
Seepärast on vaja iga programmi puhul üle vaadata ühenduse finantsosaluse maksimumsumma, mis on sätestatud otsustes 2004/696/EÜ ja 2004/863/EÜ.
(10)
Otsuses 2004/863/EÜ sätestatakse ühenduse rahalise toetuse tingimused, sealhulgas asjaomaste liikmesriikide igakuise aruande esitamine komisjonile TSE seire programmide edusammude ja tasutud kulude kohta. Nimetatud otsuse lisas on sätestatud tasutavad kulud. Kõnealust lisa tuleks muuta, et võtta arvesse määruse (EÜ) nr 999/2001 (muudetud määrustega (EÜ) nr 36/2005 ja (EÜ) nr 214/2005) III ja X lisa muudatusi.
(11)
Otsuseid 2004/696/EÜ ja 2004/863/EÜ tuleks seepärast vastavalt muuta.
(12)
Käesolevas otsuses sätestatud meetmed on kooskõlas toiduahela ja loomatervise alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2004/696/EÜ I lisa muudetakse vastavalt käesoleva otsuse I lisale.
Artikkel 2
Otsust 2004/863/EÜ muudetakse järgmiselt:
1.
artikli 1 lõikes 2 asendatakse summa “3 550 000 EUR” summaga “3 586 000 EUR”;
2.
artikli 2 lõikes 2 asendatakse summa “1 700 000 EUR” summaga “1 736 000 EUR”;
3.
artikli 3 lõikes 2 asendatakse summa “2 375 000 EUR” summaga “2 426 000 EUR”;
4.
artikli 4 lõikes 2 asendatakse summa “15 020 000 EUR” summaga “15 170 000 EUR”;
5.
artikli 5 lõikes 2 asendatakse summa “290 000 EUR” summaga “294 000 EUR”;
6.
artikli 6 lõikes 2 asendatakse summa “585 000 EUR” summaga “1 487 000 EUR”;
7.
artikli 7 lõikes 2 asendatakse summa “4 780 000 EUR” summaga “8 846 000 EUR”;
8.
artikli 8 lõikes 2 asendatakse summa “24 045 000 EUR” summaga “29 755 000 EUR”;
9.
artikli 9 lõikes 2 asendatakse summa “6 170 000 EUR” summaga “6 172 000 EUR”;
10.
artikli 10 lõikes 2 asendatakse summa “6 660 000 EUR” summaga “8 677 000 EUR”;
11.
artikli 11 lõikes 2 asendatakse summa “85 000 EUR” summaga “353 000 EUR”;
12.
artikli 12 lõikes 2 asendatakse summa “835 000 EUR” summaga “836 000 EUR”;
13.
artikli 13 lõikes 2 asendatakse summa “145 000 EUR” summaga “155 000 EUR”;
14.
artikli 14 lõikes 2 asendatakse summa “1 085 000 EUR” summaga “1 184 000 EUR”;
15.
artikli 15 lõikes 2 asendatakse summa “35 000 EUR” summaga “36 000 EUR”;
16.
artikli 16 lõikes 2 asendatakse summa “4 270 000 EUR” summaga “4 510 000 EUR”;
17.
artikli 17 lõikes 2 asendatakse summa “1 920 000 EUR” summaga “2 076 000 EUR”;
18.
artikli 18 lõikes 2 asendatakse summa “1 135 000 EUR” summaga “1 480 000 EUR”;
19.
artikli 19 lõikes 2 asendatakse summa “435 000 EUR” summaga “444 000 EUR”;
20.
artikli 20 lõikes 2 asendatakse summa “1 160 000 EUR” summaga “1 170 000 EUR”;
21.
artikli 21 lõikes 2 asendatakse summa “305 000 EUR” summaga “313 000 EUR”;
22.
artikli 22 lõikes 2 asendatakse summa “5 570 000 EUR” summaga “5 690 000 EUR”;
23.
artikkel 23 asendatakse järgmisega:
“Artikkel 23
Artiklites 1-22 osutatud TSE seireprogrammidele antava ühenduse rahalise toetuse määr on 100 % kuludest, mida asjaomased liikmesriigid on maksnud läbiviidud testide eest, välja arvatud käibemaks, arvestades et:
a)
1. jaanuarist kuni 31. detsembrini 2005 määruse (EÜ) nr 999/2001 III lisas osutatud veistel ja lammastel läbiviidud testide maksimumsumma on 8 eurot testi kohta;
b)
1. jaanuarist kuni 31. detsembrini 2005 määruse (EÜ) nr 999/2001 III lisas osutatud kitsedel läbiviidud testide maksimumsumma on 30 eurot testi kohta;
c)
14. jaanuarist kuni 31. detsembrini 2005 määruse (EÜ) nr 999/2001 X lisa C peatüki punkti 3.2 alapunkti c alapunktis i osutatud esmaste eristavate molekulaaranalüüside maksimumsumma on 145 eurot analüüsi kohta.”;
24.
lisa asendatakse käesoleva otsuse II lisaga.
Artikkel 3
Käesolev otsus on adresseeritud liikmesriikidele.
Brüssel, 30. mai 2005

Labels: 0
15
6